Albert Lutuli

Si Albert John Lutuli o Albert John Luthuli, (bigkas ng apelido: Lu-tu-li) na kilala rin sa kaniyang pangalang Zulu bilang "Mvumbi" (c. 1898 – 21 Hulyo, 1967), ay isang Timog Aprikanong guro at politiko.  Isa siyang pinunong nagtaguyod ng kalayaan at pagpapalaya.  Nahalal si Lutuli bilang pangulo ng Pambansang Kongresong Aprikano (o African National Congress, ang ANC), sa panahon na isang katulong na organisasyon (umbrella organization) na namuno sa oposisyon laban sa mga pamahalaang minoridad ng mga puting mamamayan sa Timog Aprika.  Ginawaran siya ng Gantimpalang Nobel Pangkapayapaan noong 1960 dahil sa kaniyang ginawang papel sa walang-kaguluhang pakikibaka laban sa apartheid.

Talambuhay 
Isinilang si Lutuli sa Groutville Reserve, Natal, Rhodesia.  Isinulat niya ang sariling talambuhay na pinamagatang Let My People Go.

Larangan 
Mula 1935 hanggang 1952, naglingkod siya bilang hepe o pinuno ng tribong Abasemakholweni (kilala rin bilang tribong Zulu), ngunit inalis siya sa tungkulin ng pamahalaan dahil sa kaniyang ginampanang papel sa pagtanggi sa pagkakaroon ng segregasyon o paghihiwalay ng mga puti at mga itim noong 1952.  Napili siya para maging presidente-heneral ng Pambansang Kongresong Amerikano noon taon ding iyon.  Noong 1962, nahalal siyang maging rektor ng Pamantasang Glasgow.

Pagkilala 
Ginawaran siya ng Gantimpalang Nobel Pangkapayapaan noong 1961 dahil sa kaniyang walang-bahid gulong oposisyon sa pagkakaroon ng apartheid sa Timog Aprika.

Sanggunian

Panlabas na kawing 
 Pahina ni Lutuli sa ANC 
 Impormasyon kay Lutuli ng Komiteng Nobel 

Timog Aprika
Mga Timog Aprikano
Mga laureado ng Gantimpalang Nobel